CELEX: 62015CA0368
Language: da
Date: 2017-06-15 00:00:00
Title: Sag C-368/15: Domstolens dom (Sjette Afdeling) af 15. juni 2017 — sag indledt af Ilves Jakelu Oy (anmodning om præjudiciel afgørelse fra Korkein hallinto-oikeus — Finland) (Præjudiciel forelæggelse — direktiv 97/67/EF — artikel 9 — fri udveksling af tjenesteydelser — posttjenester — begreberne befordringspligt og væsentlige krav — generelle og individuelle tilladelser — tilladelse til at levere posttjenester i henhold til individuelt indgåede aftaler — pålagte vilkår)

21.8.2017   
            
            
               DA
            
            
               Den Europæiske Unions Tidende
            
            
               C 277/3
            
         Domstolens dom (Sjette Afdeling) af 15. juni 2017 — sag indledt af Ilves Jakelu Oy (anmodning om præjudiciel afgørelse fra Korkein hallinto-oikeus — Finland)
   (Sag C-368/15) (1)
   
   ((Præjudiciel forelæggelse - direktiv 97/67/EF - artikel 9 - fri udveksling af tjenesteydelser - posttjenester - begreberne befordringspligt og væsentlige krav - generelle og individuelle tilladelser - tilladelse til at levere posttjenester i henhold til individuelt indgåede aftaler - pålagte vilkår))
   (2017/C 277/03)
   Processprog: finsk
   
      Den forelæggende ret
   
   Korkein hallinto-oikeus
   
      Parter i hovedsagen
   
   Ilves Jakelu Oy
   
      Procesdeltager: Liikenne- ja viestintäministeriö
   
      Konklusion
   
   
               1)
            
            
               Artikel 9, stk. 1, i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet, som ændret ved Europa-Parlamentets og Rådets direktiv 2008/6/EF af 20. februar 2008, skal fortolkes således, at virksomhed med postforsendelse som den i hovedsagen omhandlede ikke henhører under befordringspligten, hvis brugerne ikke til enhver tid overalt på medlemsstatens område har adgang til et udbud af posttjenester af nærmere fastlagt kvalitet til priser, der er overkommelige for alle brugere. Levering af postforsendelsestjenester, som ikke henhører under befordringspligten, kan alene være underlagt et krav om udstedelse af en generel tilladelse.
            
         
               2)
            
            
               Artikel 9, stk. 1, i direktiv 97/67, som ændret ved direktiv 2008/6, skal fortolkes således, at levering af posttjenester, som ikke henhører under befordringspligten, kan være underlagt krav som dem, der er fastlagt i artikel 9, stk. 2, andet afsnit, andet led, i dette direktiv som ændret.
            
         
      (1)  EUT C 311 af 21.9.2015.